**D I S P O Z I Ţ I A**

**nr. 24 din 7 februarie 2023**

**privind încetarea raportului de serviciu al doamnei FILIP CARMEN-MIHAELA,**

**director executiv la Direcția Județeană de Evidență a Persoanelor Cluj**

Preşedintele Consiliului Judeţean Cluj,

Având în vedere referatul întocmit de către Direcția Generală Buget-Finanțe, Resurse Umane nr. 4967/07.02.2023 prin care se propune încetarea raportului de serviciu al doamnei Filip Carmen-Mihaela, având funcția publică de conducere de director executiv, gradul II, la Direcția Județeană de Evidență a Persoanelor Cluj, cu data de 13.02.2023, prin acordul părților;

Având în vedere cererea aprobată a doamnei Filip Carmen-Mihaela înregistrată la Consiliul Județean Cluj sub nr. 4780/06.02.2023;

În conformitate cu dispozițiile:

* art. 191 alin. (1) lit. a), alin. (2) lit. b), art. 516 lit. b), art. 524 alin. (1), art. 527, art.528, art. 533 și art. 536 din O.U.G. nr. 57/2019 privind Codul administrativ, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** **(1)** Cu data de 13.02.2023, încetează raportul de serviciu al doamnei Filip Carmen-Mihaela, având funcția publică de conducere de director executiv, gradul II, la Direcția Județeană de Evidență a Persoanelor Cluj, prin acordul părților.

**(2)** Doamna Filip Carmen-Mihaela va preda lucrările și bunurile care i-au fost încredințate în vederea exercitării atribuțiilor de serviciu și va realiza evaluarea performanțelor profesionale individuale pentru toți angajații Direcției Județene de Evidență a Persoanelor Cluj pentru anul 2022, până cel târziu în data de 10.02.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare a prevederilor prezentei dispoziţii se încredinţează Direcția Județeană de Evidență a Persoanelor Cluj și Direcţia Generală Buget-Finanţe, Resurse Umane - Serviciul Resurse Umane.

**Art. 4. (1)** Prezenta dispoziție se comunică Direcției Generale Buget-Finanțe, Resurse Umane - Serviciul Resurse Umane, Direcției Județene de Evidență a Persoanelor Cluj, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin poșta electronică doamnei Filip Carmen-Mihaela prezenta dispoziție.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**